મહિલા સાધ્વીઓના અખાડાઓએ કુંભમાં ભાગ લીધો હતો. જોકે આ અખાડાને કુંભમાં પંડાલ માટે જમીન નહીં ફાળવાતાં સાધ્વી ત્રિકાલ ભવંતાએ સમાધિ લેવાની ચીમકી ઉચ્ચારી હતી. બાદમાં મહિલા અખાડા માટે સરકારે વિશેષ વ્યવસ્થા ઊભી કરીને મહિલા સાધ્વીના પ્રકોપને ઠંડો પાડવાનો પ્રયત્ન કર્યો હતો. જોકે ભારતભરના પ્રમુખ અખાડાઓ સાથે આ સિંહસ્થમાં ચાલુ વર્ષથી કિન્નર અખાડાએ પણ ડેરો જમાવ્યો હતો, જે શ્રદ્ધાળુઓ માટે આકર્ષણનું કેન્દ્ર બન્યો હતો અને મોટાભાગના લોકો કિન્નર અખાડાને જોઈને અચંબામાં પણ પડી ગયા હતા.